
ŠAKIŲ RAJONO SAVIVALDYBĖS  TARYBA

SPRENDIMAS

DĖL  RAJONO SAVIVALDYBĖS TARYBOS 2009 M. KOVO 26 D. SPRENDIMO  T-92 PAKEITIMO

2009 m. gruodžio 23 d. Nr.T-399
Šakiai


Rajono savivaldybės   taryba,  vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 18 str. 1  d.,                         n u s p r e n d ž i a,


pakeisti rajono savivaldybės tarybos 2009 m. kovo 26 d. sprendimą T-92 „Dėl projekto „Kalbininko Jono Jablonskio sodybos pastatų restauravimas ir pritaikymas viešiesiems poreikiams“ ir išdėstyti jį nauja redakcija: 

„ŠAKIŲ RAJONO SAVIVALDYBĖS  TARYBA




     SPRENDIMAS 

DĖL PROJEKTO „KALBININKO JONO JABLONSKIO SODYBOS PASTATŲ RESTAURAVIMAS IR VIEŠOSIOS INFRASTRUKTŪROS PRITAIKYMAS VIEŠIESIEMS POREIKIAMS“


Rajono savivaldybės   taryba,  vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 16 str. 4  d.,                          n u s p r e n d ž i a:  


 1. Pritarti projekto „Kalbininko Jono Jablonskio sodybos pastatų restauravimas ir viešosios infrastruktūros pritaikymas viešiesiems poreikiams“ rengimui.


2. Rengti ir teikti projektinį pasiūlymą bei paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ finansavimui (planavimo būdu).

3. Užtikrinti:

3.1. reikiamą iki 20 proc. projekto vertės bendrafinansavimą iš rajono savivaldybės biudžete Regioninės plėtros programos finansavimui numatomų lėšų ir (arba) įnašą natūra (nekilnojamuoju turtu);


      3.2. kad projektas nenumatytas įgyvendinti pagal Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos Respublikos aplinkos ministerijos įgyvendinamą Sanglaudos skatinimo veiksmų programos priemonę "Vandens tiekimo ir nuotekų tvarkymo sistemų renovavimas ir plėtra“, Lietuvos Respublikos susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Lietuvos Respublikos ūkio ministerijos įgyvendinamas Sanglaudos skatinimo veiksmų programos priemones „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, „Viešosios paskirties pastatų renovavimas nacionaliniu lygiu“, „Viešosios paskirties pastatų renovavimas regioniniu lygiu“ ir „Viešosios paskirties renovavimo projektai, atitinkantys Lietuvos 2004-2006 metų Bendrojo programavimo dokumento 1.2 priemonės „Energijos tiekimo stabilumo, prieinamumo ir didesnio energetikos efektyvumo užtikrinimas“ naudos ir kokybės vertinimo kriterijus, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos.
4. Patvirtinti, kad projektas yra įtrauktas į rajono savivaldybės tarybos 2009 m. vasario 26 d sprendimu Nr. T-68 „Dėl savivaldybės 2004 - 2010 metų patikslinto plėtros strateginio plano tvirtinimo”  patvirtintą strateginį planą.


5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


6. Skirti rajono savivaldybės administracijos Kultūros ir turizmo skyriaus vyresniąją specialistę Ingą Navlickienę atsakinga už projekto „Kalbininko Jono Jablonskio sodybos pastatų restauravimas ir viešosios infrastruktūros pritaikymas viešiesiems poreikiams“ paraiškos parengimą ir projekto įgyvendinimą. Skirti rajono savivaldybės administracijos Centralizuotos buhalterijos skyriaus buhalterę Danutę Bagdanavičienę projekto finansininke. 

7. Pripažinti netekusiais galios rajono savivaldybės tarybos:

7.1. 2008 m. kovo 27 d. sprendimą T-59 „Dėl pritarimo projektui „Kalbininko Jono Jablonskio sodybos pastatų restauravimas ir pritaikymas viešiesiems poreikiams“;

7.2.  2009 m. kovo 26 d. tarybos sprendimą Nr. T- 92 „Dėl projekto „Kalbininko Jono Jablonskio sodybos pastatų restauravimas ir pritaikymas vešiesiems poreikiams“;
7.3. 2009 m. gegužės 28 d. tarybos sprendimą Nr.T- 210 „Dėl savivaldybės tarybos 2009 metų kovo 26 dienos sprendimo T-92 papildymo“. 

Meras





Juozas Bertašius        

